కిరణ్ దేశాయ్

కిరణ్ దేశాయ్ (జననం: 1971 సెప్టెంబరు 3 )    భారతదేశ రచయిత్రి. భారతదేశ పౌరురాలైన ఆమె అమెరికా సంయుక్త రాష్ట్రాలలో స్థిర నివాసం ఏర్పరుచుకుంది. ఆమె నవల ది ఇన్‌హెరిటెన్స్ ఆఫ్ లాస్ 2006 మ్యాన్ బుకర్ ప్రైజు ను,  "నేషనల్ బుక్ క్రిటిక్స్ సర్కిల్" కాల్పనిక అవార్డును గెలుచుకుంది. ఆమె భారతదేశ రచయిత్రి అనితా దేశాయ్ కుమార్తె

 జీవితచరిత్ర 
కిరణ్ దేశాయ్ భారతదేశంలోని న్యూఢిల్లీ నగరంలో జన్మించింది. 14 ఏళ్ల వయసు వరకు ఆమె అక్కడే నివసించింది. తర్వాత ఆమె తన తల్లితో పాటు   ఇంగ్లాండులో ఒక సంవత్సరం నివసించారు. చివరకు అమెరికా సంయుక్త రాష్ట్రాలకు  వెళ్లారు. అక్కడ హోలిన్స్ యూనివర్శిటీకి చెందిన బెన్నింగ్టన్ కళాశాల,  కొలంబియా యూనివర్శిటీలలో సృజనాత్మక రచనలపై  ఆమె ఆభ్యాసం చేసింది. జనవరి, 2010లో కిరణ్ దేశాయ్‌తో తనకు సంబంధం ఉన్నట్లు నోబెల్ బహుమతి గ్రహీత ఓరన్ పాముక్ వెల్లడించాడు.'పాముక్: ఇట్స్ నో సీక్రెట్, కిరణ్ ఈజ్ మై గర్ల్‌ఫ్రెండ్', టైమ్స్ ఆఫ్ ఇండియా , 1 ఫిబ్రవరి 2010.

 వృత్తి 
1998లో ప్రచురించబడిన ఆమె తొలి నవల హుల్లాబాలూ ఇన్ ది గువా ఆర్చర్డ్ సల్మాన్ రష్దీ వంటి రచయితల ప్రశంసలను అందుకుంది. అలాగే 35 ఏళ్ల లోపు ఉన్న కామన్వెల్త్ దేశాల పౌరులు రచించిన ఉత్తమ సృజనాత్మక నవలలకు రచయితల సంఘం అందించే బెట్టీ ట్రాస్క్ అవార్డు, ను కూడా అది గెలుచుకుంది.

ఆమె రెండో నవల ది ఇన్‌హెరిటెన్స్ ఆఫ్ లాస్, (2006) కు ఆసియా, ఐరోపా,  అమెరికా సంయుక్త రాష్ట్రాల వ్యాప్తంగా విమర్శకుల ప్రశంసలను విశేషంగా దక్కించుకుంది. అంతేకాక 2006 మ్యాన్ బుకర్ ప్రైజు,  2006 నేషనల్ బుక్ క్రిటిక్స్ సర్కిల్ కాల్పనిక అవార్డును కూడా గెలుచుకుంది.

సెప్టెంబరు, 2007లో BBC రేడియో 3లో మైఖేల్ బర్కిలీ నిర్వహించిన జీవితచరిత్ర సంబంధ సంగీత చర్చా కార్యక్రమం ప్రైవేట్ ప్యాషన్స్‌కు ఆమె అతిథిగా హాజరయింది.BBC - రేడియో 3 - ప్రైవేట్ ప్యాషన్స్ మే  2007లో ప్రారంభ ఆసియా హౌస్ ఫెస్టివల్ ఆఫ్ ఆసియన్ లిటరేచర్‌లో ఆమె విశిష్ట రచయిత్రి.

కిరణ్ మూడవ నవల "ది లోన్లీనెస్ ఆఫ్ సోనియా అండ్ సన్నీ" 2025 బుకర్  బహుమతికి షార్ట్ లిస్ట్ అయింది. వంట గదిలోనే రాసుకుంటా. వసుంధర.ఈనాడు.2025-09-25

 గ్రంథసూచిక 
 హుల్లాబాలూ ఇన్ ది గువా ఆర్చర్డ్, ఫేబర్, ఫేబర్, 1998, ISBN 0-571-19336-6
 ది ఇన్‌హెరిటెన్స్ ఆఫ్ లాస్, హమీష్ హామిల్టన్ లిమిటెడ్, 2006, ISBN 0-241-14348-9
 "ది లోన్లీనెస్ ఆఫ్ సోనియా అండ్ సన్నీ, హమిష్ హామిల్టన్, 2025, ISBN 978-0307700155

 మూలాలు 

 బయటి లింకులు 

 లెగసీస్, లాస్ అండ్ లిటరేచర్ , నిరాలి మేగజైన్, డిసెంబరు, 2006
 SAWNET జీవితచరిత్ర
 రీడిఫ్ ఇంటర్వూ
 బోల్డ్ టైప్: ఇంటర్వూ విత్ కిరణ్ దేశాయ్
 కిరణ్ దేశాయ్ ఇంటర్వూ విత్ THECOMMENTARY.CA అక్టోబరు, 2007

వర్గం:1971 జననాలు
వర్గం:ఆంగ్ల రచయితలు
వర్గం:భారతీయ నవలా రచయితలు
వర్గం:అమెరికాలో హిందువులు
వర్గం:భారతీయ రచయిత్రులు
వర్గం:బుకర్ బహుమతి గ్రహీతలు
వర్గం:జీవిస్తున్న ప్రజలు
వర్గం:పంజాబ్ రచయితలు
వర్గం:అమెరికన్ రచయిత్రులు